Michael Morpurgo

Michael Andrew Morpurgo (født 5. oktober 1943 i St. Albans) er en britisk barnebokforfatterForfatterportrett  hos britishcouncil.org, best kjent for War Horse (1982), som fikk sitt gjennombrudd da den ble dramatisert i 2007Undaunted Author of ‘War Horse’ Reflects on Unlikely Hit, nytimes.com; 4.12.2011. Han var den tredje Children's Laureate 2003–2005.Morpurgo  hos childrenslaureate.org.uk

 Liv 
Etter et kort opphold på Sandhurst utdannet han seg til lærer. Han arbeidet i ti år i skolen før han sammen med kona, Clare, startet veldedighetsorganisasjonen Farms for City Children.farmsforcitychildren.org Han er svigersønn av Penguin Books-grunnleggeren Allan Lane. Både Michael og Clare Morpurgo ble utnevnt til MBE i 1999. De har to sønner, Sebastian og Horatio, og en adoptert datter, Rosalind. I 1975 flyttet familien til Devon, der de opprettet veldedighetsorganisasjonen Farms for City Children, som har som formål å gi bybarn muligheten til å tilbringe en uke på en gård.

Ved nyttår 2018 ble han utnevnt til Knight Bachelor for sin innsats for litteraturen og for veldedighet.The London Gazette, supplement 62150, 30.desember 2017, s. N2. Han ble dermed gjort til ridder og fikk rett til å føre tiltaleformen sir foran sitt navn.

 Bøker  
Han har skrevet over hundre bøker, med flere ulike tema. Noen av bøkene tar utgangspunkt i hans egne ubehagelig opplevelser på internatskole, andre bygget på erfaringer fra ungdomsgårdsarbeidet, mens atter andre er nytolkninger av klassiske historier som Jeanne d’Arc, kong Arthur og Robin Hood.Forfatterportrett    hos egmont.co.ukJulia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9

The Wreck of the Zanzibar (1995) vant Whitbread Children's Book Award; The Butterfly Lion (1996) vant Nestlé Smarties Book Prize og Kensuke's Kingdom (2000) vant Children's Book Award. Han har fire ganger blitt kortlistet til Carnegie Medal in Literature uten å vinne den, og har vunnet Deutscher Jugendliteraturpreis for Waiting for Anya (1990). Flere av bøkene er filmetSe profil på Internet Movie Database, blant annet War Horse.

På norsk finnes Ut av tåken (1977, Long way from home), Reisen til Amerika (1991, Twist of gold), Det sovande sverdet (2005, The sleeping sword), lettlesboka Raude auge i natta (2006), Kensukes rike (2008, Kensuke's Kingdom) og War horse, krigshesten (2012).

 Referanser 

 Eksterne lenker 



Kategori:Engelske barnebokforfattere
Kategori:Knights Bachelor
Kategori:Order of the British Empire (OBE)
Kategori:Carnegie Medal in Literature
Kategori:Personer fra St. Albans
Kategori:Personer fra London